open-index/open-wikipedia-markdown huggingface dataset:
Qızıl qələmlər

[thumb|250 px|Qızıl qələmlər cəmiyyətinin üzvləri: [Süleyman Rüstəm, Cəfər Cabbarlı, Emin Sadıxov və s. (1925-ci il)]]
**Qızıl qələmlər** — Azərbaycanda ədəbi cəmiyyət (1925-1932).

"Qızıl qələmlər" ədəbi cəmiyyəti 1925-ci ilin dekabr ayında Bakıda  yaranmışdır. Gənc yazıçılar “Kommunist” qəzeti ətrafında birləşərək “Gənc qızıl qələmlər cəmiyyəti”ni təşkil edirlər. “Gənc qızıl qələmlər” cəmiyyətinin başlıca vəzifəsi fəhlə və kəndlilərin zövqünə müvafiq ədəbiyyat yaratmaq idi.

30 noyabr 1926-cı ildə “Gənc qızıl qələmlər” təşkilatı “Ədəbiyyat cəmiyyəti”ni sıxışdırdığından və üstün mövqe qazandığından bu iki təşkilatın müştərək iclasında onların birləşdirilməsi qərara alındı. Həmin gündən bu cəmiyyət “Qızıl qələmlər ittifaqı” adını daşıdı. Azərbaycanın bir sıra şəhərlərində - Naxçıvanda, Gəncədə, Şəkidə “Qızıl qələmlər ittifaqı”nın şöbələri açıldı. 1927-ci ildən “Maarif və mədəniyyət” jurnalı “Qızıl qələmlər ittifaqı”nın orqanı oldu.

1927-ci ilin fevral ayındə Azərbaycan KP Mərkəzi Komitəsinin qərarı ilə respublika ədəbiyyat təşkilatları “Qızıl qələmlər” ədəbiyyat cəmiyyətində birləşdirilir. “Qızıl qələmlər” ədəbiyyat cəmiyyəti heyətinə Ruhulla Axundov, Mustafa Quliyev, T. Hüseynov (sədr), Ə. İbrahimov, Hacıbaba Nəzərli, Süleyman Rüstəm (katib) seçilirlər.

## Təşkilatın qurultayı
1928-ci ilin yanvar ayında Azərbaycan proletar yazıçılarının I qurultayı keçirilir. S. Rüstəm, M. Yurin və T. Hüseynov qurultayda məruzə edirlər. Qurultaydan sonra Azərbaycan Proletar Yazıçıları Cəmiyyəti (APYC) rəsmi fəaliyyətə başlayır. Bəzi nöqsanlarına baxmayaraq, bu cəmiyyət yaşlı və gənc yazarları öz ətrafına toplaya bilir.

20-27 oktyabr 1929-cu ildə Azərbaycan proletar yazıçılarının II qurultayı keçirilir. Qurultay beşillik plan ilə əlaqədar olaraq yazıçıların üzərinə düşən vəzifələri müzakirə edir, ədəbiyyatda əmələ gələn bəzi zərərli təmayüllərlə mübarizə məsələsi də müzakirə hədəfinə çevrilir. Qərbi Avropa yazıçıları: Bella İlleş, İohannes Bexer, Mate Zalka, Lüdviq Renn də qurultayın işində iştirak edirlər.
 
XX əsrin otuzuncu illərindən başlayaraq SSRİ-nin hər bir respublikasında Proletar Yazıçıları Cəmiyyətinin yenidən qurulması və onu bütünlüklə sosializm ədəbiyyatı relsinə keçirmək üçün mühüm işlər görülür. “Ədəbi-bədii təşkilatların yenidən qurulması haqqında” qərardan (1932) sonra bütün respublikalarda Proletar Yazıçıları Cəmiyyəti ləğv edilir. Buna əsas səbəb kimi Proletar Yazıçıları Cəmiyyətində “Solçu” ünsürlərin güclənməsi, klassiklərdən öyrənmək məsələsinin yanlış qoyulması, gənclərlə işin sağlam əsaslar üzərində aparılmaması, yeni həyatla ayaqlaşa bilməməsi idi. Azərbaycan K(b)P MK Katibliyinin 1932-ci il 5 mart tarixli qərarında göstərilirdi ki: “Azərbaycan Proletar Yazıçıları Cəmiyyəti bəzi ideoloji-siyasi və yaradıcılıq yüksəlişi ilə bir sırada Azərbaycanda sosializm quruluşunun rekonstruksiyası dövrü tempi və vəzifələrindən son dərəcə geri qalır”. APYC katibliyi ləğv edildikdən sonra Azərbaycan Sovet Yazıçıları İttifaqının Təşkilat Komitəsi yaradılır. 

## İstinadlar


## Həmçinin bax
* Azərbaycan Yazıçılar Birliyi
Brüs İsmey

**Brüs İsmey** () — Vayt Star Layn şirkətinin direktoru. Titanik gəmisinin birinci sinif sərnişinlərindən biri.

## İstinadlar
Ceyhun Mollazadə

**Ceyhun  Mollazadə** () — AzQTel MMC-nin prezdenti, Azərbaycanın ABŞ-dakı keçmiş müvəqqəti işlər vəkili (1992–1993).

## Həyatı
Ceyhun Mollazadə 1960-cı il mayın 18-də Bakıda anadan olub. 1983-cü ildə Bakı Dövlət Universitetinin Şərqşünaslıq fakültəsini bitirib. 1992–1993-cü illərdə Azərbaycanın Amerika Birləşmiş Ştatlarındakı səfiri olub.

1994-cü ildə - Beynəlxalq Enerji Konsaltinq qrupuna daxil olan Kembric Enerji Araşdırmaları Mərkəzininin baş elmi işçisi olduğu dönəmdə özünün JNM konsalting şirkətini yaradıb. 1997–2003-cü ilər ərzində isə Star Kapital Qrupun Türkiyə, Yaxın Şərq, Orta Asiya və Qafqaz üzrə baş direktoru vəzifəsini icra edib.

## Fəaliyyəti
2004-cü ildə transmilli "Qtel" şirkəti ilə tərəfdaşlıq etməyə başlayıb və Latın Amerikası, Afrika, Azərbaycan və Gürcüstanda simsiz genişzolaqlı şəbəkənin inkişafı və bu sahəyə maliyyə resurlarının cəlbini təşkil edib.

2005-ci ildə isə Azərbaycanda "AzQtel" MMC-ni yaradıb. 2010-cu ilin noyabr ayından etibarən şirkət Sazz 4 G brend adı altında WiMAX 4G texnologiyası əsasında qurulmuş simsiz, limitsiz, genişzolaqlı İnternet xidmətini paytaxt Bakı, habelə Sumqayıt və Abşeron yarımadasının sahilyanı qəsəbələrinə müvəffəqiyyətlə tətbiq etməyə başlayıb. 2009-cu ildən "AzQtel"şirkətinin rəhbəridir.

## Şəxsi həyatı
Millətvəkili Asim Mollazadənin qardaşıdır.

## Xarici keçidlər
* "AzQtel" MMC şirkəti
* "US Azeris Network"un həmdirektoru 

## Həmçinin bax
*Sazz
Maythili dili

**Maythili dili**(मैथिली, 𑒧𑒻𑒟𑒱𑒪𑒲, *Maithilī*) Hindistanın şərq regionunda və Nepalın cənub-şərq regionunda danışılır.Maythilinin yerli danışanları Bihar, Charxand, Qərbi Benqalın bəzi hissələri və Nepalın cənub-şərqində yaşayırlar. Nepalın ikinci ən böyük danışılan dili (təxminən 12%). Dilçilər,Maythili dilin Hind-ari dilləri kimi təsnifləndirmişlər.

## İstinadlar
Oriya dili

**Oriya dili** ( **'), rəsmi yazıldığı **Odia''', Hindistan dillərindən biridir ki, Hind-Avropa dil ailəsinin Hind-ari qoluna aiddir. Əsasən Hindistanın Orissa və Qərbi Benqal əyalətlərində danışılır. Hindistanın rəsmi dillərindən biridir, Orissanın rəsmi dili və Charxandın ikinci rəsmi dilidir.https://www.postgetter.com/2019/10/whatsapp-paise-kaise-kamara-hai.html 

## İstinadlar
Piranyalar 3DD

**Piranyalar 3DD** () —  Con Qulajer tərəfindən çəkilmiş ABŞ filmi. Filmin bu seriyası əvvəlki filmlərin məzmununu davam etdirir.

## Şüar
"İkiqat hərəkət. İkiqat qorxu. İkiqat effekt"

## Məzmun
Filmdəki hadisələr Big Wet akvaparkında baş verir. Tarixə qarışdığı zənn edilən vəhşi canlılar artıq ərazidə dincələn turistlərə hücum edə bilməyəcəkdilər. Amma onlar kanalizasiya sistemləri və digər vasitələrlə yeni açılmış aquapark hovuzuna yol tapa bilirlər.

## İstinadlar

## Xarici keçidlər
*
Vilyam Merdok

** Vilyam Merdok** (; ) — Titanik gəmisində kapitan Edvard Smitin  baş köməkçisi.

## İstinadlar

## Xarici keçidlər
* Dalbeattie Town History — Murdoch of the 'Titanic' 
* Murdoch -The Man, the Mystery
* Lieutenant William Murdoch
Herbert Pitman

**Herbert Pitman** (; ) — Titanik gəmisinin üçüncü ofiseri.

## İstinadlar

## Xarici keçidlər
*Titanikin Ensiklopediyası
*Titanic-Titanic
*Senate Inquiry
Cozef Boksholl

** Cozef Boksholl** (; ) — Titanik gəmisinin dördüncü zabiti. Birinci Dünya müharibəsi zamanı dəniz zabiti kimi qulluq edib.

## İstinadlar

## Xarici keçidlər
*Titanic-Titanic
*Encyclopedia Titanica
*US Senate Inquiry
Harold Lou

**Harold Lou** (; ) — Titanik gəmisinin beşinci zabiti.

## İstinadlar

## Xarici keçidlər
* Titanic-Titanic entry
* BBC Wales North West Public Life profile
* Encyclopedia Titanica entry
* Full American and British Inquiry Transcripts 
* Welsh Mariners Index
Ceyms Pol Mudi

**Ceyms Pol Mudi** (; ) — Titanik gəmisinin altıncı zabiti.

## İstinadlar

## Xarici keçidlər
* Titanic-Titanic
* All the Horrors Seem to Happen at Night
* Encyclopedia Titanica entry
Madlen Astor

**Madlen Astor** (; ) — Titanik gəmisinin birinci sinif sərnişinlərindən biri. Yakob Astorun həyat yoldaşı. Titanik gəmisindən sağ qurtulmuşdur. Lakin həyat yoldaşı gəmidə batmışdır.

## İstinadlar
Henri Vayld

**Henri Vayld** (; ) — Titanik gəmisinin baş ofiseri.

## İstinadlar

## Xarici keçidlər
* Henri Vayld Titanic-Titanic.com
* Henri Vayld
Daff Qordon

**Lyusi Ledi Kristiana Daff Qordon** (; ) - Titanik gəmisinin birinci sinif sərnişinlərindən biri.

## İstinadlar
Volles Hartli

** Volles Henri Hartli** (; ) — Titanik gəmisinin musiqi qrupunun skripkaçısı və rəhbəri. O, gəminin 15 aprel 1912-ci ildə batması zamanı sona qədər musiqi parçaları ifa edən səkkiz nəfərlik qrupa rəhbərliyi ilə şöhrət tapmışdır. Hartli elə həmin gecə gəminin batması ilə həlak olmuşdur.

## İstinadlar
ZYX Music

**ZYX Records** —  Əsası 1971-ci ildə Bernard Mikulski tərəfindən qoyulan Almaniya səsyazma şirkətidir. Linda Jo Rizzo və başqa ifaçılar bu leyblda mahnılarını ifa etmişlər.

## Xarici keçidlər
*Rəsmi sayt
SSRİ Silahlı Qüvvələri

**SSRİ Silahlı Qüvvələri** (rusca: *Вооружённые Си́лы Сове́тского Сою́за*) — Sovet Sosialist Respublikaları İttifaqının (SSRİ) hərbi qüvvələri olub. 1918-ci ildə **Qızıl Ordu** adı ilə yaradılmış, 1946-cı ildən etibarən rəsmi olaraq "SSRİ Silahlı Qüvvələri" adlandırılmışdır.

## Tarixi
SSRİ Silahlı Qüvvələrinin əsası 23 fevral 1918-ci ildə, vətəndaş müharibəsi dövründə Rusiya Sovet Federativ Sosialist Respublikası tərəfindən "İşçi və Kəndli Qızıl Ordusu" kimi qoyulmuşdur. Bu gün Rusiyada və bəzi digər postsovet ölkələrində 23 fevral "Vətən müdafiəçisi günü" kimi qeyd olunur. SSRİ Silahlı Qüvvələri 1941–1945-ci illər arasında baş vermiş İkinci Dünya Müharibəsində (SSRİ-də "Böyük Vətən Müharibəsi" adlandırılır) əsas iştirakçılardan biri olmuşdur. Nasist Almaniyasına qarşı mübarizədə qələbədə həlledici rol oynamışdır. Moskva döyüşü, Stalinqrad döyüşü, Kursk tank döyüşü kimi bir sıra strateji qələbələr SSRİ ordusunun hərbi gücünü nümayiş etdirmişdir. 1945-ci ildən sonra SSRİ və ABŞ arasında baş verən Soyuq Müharibə çərçivəsində Sovet ordusu geniş şəkildə silahlanmağa və inkişaf etməyə başladı. Atom silahları, interkontinental ballistik raketlər (İCBM), strateji bombardmançı təyyarələr, nüvə sualtı qayıqları və kosmik hərbi proqramlar SSRİ-nin hərbi arsenalına daxil edildi.

## Həmçinin bax
* Qızıl Ordu
* Sovet Ordusu
* 9-cu mexanikləşdirilmiş qvardiya korpusu

## istinadlar
Elman Məmmədov (kimyaçı)

**Məmmədov Elman İdris oğlu** () — kimya elmləri doktoru (1992), professor (1994), Gəncə Dövlət Universitetinin rektoru (2006).

## Həyatı
Elman Məmmədov 1948-ci ildə Azərbaycanın Qəbələ rayonunun Zarağan kəndində qulluqçu ailəsində anadan olub. 1954-cü ildə Çarxana kənd ibtidai məktəbinə daxil olmuş, 1965-ci ildə Zarağan kənd orta məktəbini Qızıl medalla bitirərək, S. M. Kirov adına ADU-nun (indiki Bakı Dövlət Universiteti) kimya fakültəsinə qəbul olunmuşdur.

1970-ci ildə universiteti fərqlənmə diplomu ilə bitirmiş və 1971-ci ildə Ç. İldırım adına AzPİ-nin (indiki Azərbaycan Texniki Universiteti) "Analitik kimya və kimya texnologiyası" kafedrasında aspiranturaya daxil olmuşdur. Aspiranturanı bitirdikdən sonra Azərbaycan Təhsil Nazirliyinin göndərişi ilə həmin kafedrada baş laborant vəzifəsinə götürülmüş, 1975-ci ilin yanvar ayından kimya elmləri namizədidir, həmin ilin mart ayından assistent vəzifəsinə təyin olunmuşdur. 1977-ci ildə Ç. İldırım adına AzPİ-nin Kirovabad filialına (indiki Azərbaycan Texnologiya Universiteti, Gəncə şəhəri) keçirilmişdir.

1984-cü ildə "Kimya" kafedrasında dosent vəzifəsini tutmuş, 1991/97-ci illərdə həmin kafedranın müdiri işləyib. 1997-ci ilin sentyabr ayından Tələbə Qəbulu üzrə Dövlət Komissiyasında baş mütəxəssis vəzifəsinə təyin olunmuş və həmin ilin noyabr ayından TQDK nəzdində olan "Abituriyent" hazırlıq kursunun rəhbəri vəzifəsinə keçirilmişdir. 2001/2006-cı illərdə Heydər Əliyev adına Müasir Təhsil Kompleksinin direktoru işləmişdir. 25 sentyabr 2006-cı ildə Azərbaycan Respublikası Prezidentinin Sərəncamı ilə Gəncə Dövlət Universitetinin rektoru təyin olunmuşdur.

1992-ci ilin mart ayında müdafiə edərək kimya elmləri doktoru elmi dərəcəsi almış, 1994-cü ilin fevral ayından professordur. 70-dən çox elmi əsərin, o cümlədən 7 müəlliflik şəhadətnaməsinin, 1 dərsliyin, 5 dərs vəsaitinin və 2 metodik göstərişin müəllifidir. Respublika məktəblərinin VIII sinif şagirdlələri üçün 2004-cü ildə buraxılış alternativ "Kimya" dərsliyinin müəllifidir.

Yeni Azərbaycan Partiyasının üzvüdür.

Uşaqlar üçün "Kimya" ensiklopediyasını rus dilindən tərcümə edib.

## İstinadlar

## Xarici keçidlər
*
Zeta sabiti

**Zeta sabiti** — tam ədədi Rieman zeta funksiyasında yerində yazmaqla alınan sabit.

## 0 və 1-də Rieman zeta funksiyası
* 0-da Rieman zeta funksiyası aşağıdakı kimidir:
: \zeta(0)=B_1=-\frac{1}{2}.
* 1-də Rieman zeta funksiyası aşağıdakı kimidir:
: \zeta(1)=\infty.\,

## Müsbət cüt tam ədədlər
Müsbət cüt tam ədədlər üçün aşağıdakı kimidir:
: 
\zeta(2n) = (-1)^{n+1}\frac{B_{2n}(2\pi)^{2n}}{2(2n)!}


n\ge 1 düsturuna əsasən hesablanmış zeta funksiyası:

: \zeta(2) = 1 + \frac{1}{2^2} + \frac{1}{3^2} + \cdots = \frac{\pi^2}{6} = 1.6449\dots; Bazel problemi
: \zeta(4) = 1 + \frac{1}{2^4} + \frac{1}{3^4} + \cdots = \frac{\pi^4}{90} = 1.0823\dots; Fizikada Ştefan–Boltsman qanunu və Vyana Yaxınlaşması
: \zeta(6) = 1 + \frac{1}{2^6} + \frac{1}{3^6} + \cdots = \frac{\pi^6}{945} = 1.0173...\dots
: \zeta(8) = 1 + \frac{1}{2^8} + \frac{1}{3^8} + \cdots = \frac{\pi^8}{9450} = 1.00407... \dots
: \zeta(10) = 1 + \frac{1}{2^{10}} + \frac{1}{3^{10}} + \cdots = \frac{\pi^{10}}{93555} = 1.000994...\dots
: \zeta(12) = 1 + \frac{1}{2^{12}} + \frac{1}{3^{12}} + \cdots = \frac{691\pi^{12}}{638512875} = 1.000246\dots
: \zeta(14) = 1 + \frac{1}{2^{14}} + \frac{1}{3^{14}} + \cdots = \frac{2\pi^{14}}{18243225} = 1.0000612\dots

Müsbət tam ədəd üçün olan zeta ilə Bernulli ədədləri arasındakı əlaqə aşağıdakı kimi yazılır:

: 0=A_n \zeta(n) - B_n \pi^{n}\,

## Müsbət tək tam ədədlər
Buna misal olaraq bir neçəsini göstərmək olar:
: \zeta(1) = 1 + \frac{1}{2} + \frac{1}{3} + \cdots = \infty
: \zeta(3) = 1 + \frac{1}{2^3} + \frac{1}{3^3} + \cdots = 1.20205\dots ; Aperi sabiti
: \zeta(5) = 1 + \frac{1}{2^5} + \frac{1}{3^5} + \cdots = 1.03692\dots 
: \zeta(7) = 1 + \frac{1}{2^7} + \frac{1}{3^7} + \cdots = 1.00834\dots
: \zeta(9) = 1 + \frac{1}{2^9} + \frac{1}{3^9} + \cdots = 1.002008\dots

## Zeta Sabitləri Cəmi
Zeta Sabitləri Cəminin düsturu aşağıdakı kimidir:
: \sum_{k=2}^\infty (\zeta(k) -1) = 1


## Xarici keçidlər
* Simon Pluffe "Zeta sabiti ", (1998).
* Simon Pluffe "Zeta sabiti haqqında 
* Simon Pluffe "PDF Zeta sabiti " (2006).
* Linas Vepstas "Simon Pluffi Linas.org"
* Math. NT/0609775 Arxiv (2006).
* Vadim Zudilin "ζ(5), ζ(7), ζ(9), ζ(11)'den Biri İrrasional." Uspekhi Mat. Nauk 56, 149–150, 2001.
* PDF Wain.mi.ras.ru 
* PS Wain.mi.ras.ru 
* PDF Wain.mi.ras.ru 
* PS Wain.mi.ras.ru
Bir dəfə qanunu pozaraq (film, 1992)

**Bir dəfə qanunu pozaraq** () — 1992-ci ildə istehsal olunmuş filmdir. Filmin rejissoru Kanadalı rejissor Yucin Levidir. Filmin distribütori Metro-Goldwyn-Mayer kinokompaniyasıdır.

## Məzmun
Bəxtigətirməyən aktyor Culian Piter və onun tanışı Fibi Romada təsadüfən milyonçu Xanım Van Duqenin itini tapırlar və mükafatı qazanmaq üçün onunla birlikdə Monakonun Monte-Karlo bölgəsinə yola düşürlər. Lakin bu müddətdə Xanım Van Duqe qəflətən öldürülür və onlar bu cinayətdə təxsirkar bilinirlər. Bu səbəbdən Culian və Fibi qaçmağa məcburdurlar. Onlarla birlikdə bir çox şəxslər də bu işdə şübhəli bilinirlər...  
 
## Xarici keçidlər
*
Niyazi Bayramov

**Niyazi Bayramov** (tam adı: *Niyazi Müzəffər oğlu Bayramov*; ) — Birinci Qarabağ müharibəsi iştirakçısı, Gəncə Şəhər İcra Hakimiyyətinin başçısı (2018-ci ildən).

## Həyatı
Niyazi Müzəffər oğlu Bayramov 1956-cı il martın 26-da Bakı şəhərində anadan olmuşdur.

### Təhsili
1980-ci ildə Bakı Dövlət Universitetinin Hüquqşünaslıq fakültəsini bitirmişdir.

## Fəaliyyəti
1980–1986-cı illərdə Azərbaycan Respublikasının Vəkillər Kollegiyasının üzvü kimi 4 saylı Hüquq məsləhətxanasında vəkil işləyib.

1986–1992-ci illərdə Səbail Rayon İcra Hakimiyyətində şöbə müdiri, 1992–1995-ci illərdə Səbail Rayon İcra Hakimiyyəti Başçısının müavini, 1995–1997-ci illərdə Azərbaycan Respublikası Dövlət Gömrük Komitəsinin sədri yanında İnspeksiyanın rəisi, 1997–2001-ci illərdə Gəncə Şəhər Gömrük İdarəsinin rəisi, Dövlət Gömrük Komitəsində Baş İdarə Rəisinin müavini, 2009–2012-ci illərdə Azərbaycan Respublikası Fövqəladə Hallar Nazirliyinin Qarabağ Regional Mərkəzinin, 2012-ci ildə Sumqayıt Regional Mərkəzinin rəisi, 2012–2018-ci illərdə isə Mingəçevir Şəhər İcra Hakimiyyətinin başçısı vəzifələrində çalışıb.

Azərbaycan Respublikası Prezidentinin 28 avqust 2018-ci il tarixli Sərəncamı ilə Gəncə Şəhər İcra Hakimiyyətinin başçısı vəzifəsinə təyin edilib.

Yeni Azərbaycan Partiyasının üzvüdür. Birinci Qarabağ müharibəsi iştirakçısıdır. Polkovnikdir.

Ailəlidir, 2 övladı var.

## İstinadlar
Ölümün toxunuşu

**Ölümün toxunuşu** və ya **Dim Mak** (sadə çin heroqlifləri: 点脉 rəsmi çin heroqlifləri: 點脈, pinyin: diǎnmài, Yutping: dim2 mak6) — qədim çin döyüş sənətlərinin sistemidir. Bir sıra döyüş sənətlərində istifadə olunur.

## Xarakteristika
"Ölümün toxunuşu" Şaolin rahiblərinin gizli döyüş sənətidir. Onun analoqları Vyetnam, Yaponiya, Tibet, Hindistan, Nepal, Laos, Seylonda mövcuddur. Adından bəlli olduğu kimi "Ölüm toxunuşu" ilə insanı istənilən hala gətirmək olar. Yəni, insan bu zaman ölə də bilər. Döyüş sənətinin əsasında tibb sənəti dayanır. Ölkələrdə daha çox Kyuşo Citsu istifadə edilir. Bu ad Yaponcadır. Əslində isə "Ölümün toxunuşu" sənətidir. Bu sənətə görə, təbiət və insan eyni elementdən (ağac, od, metal, yer və su) ibarətdir. Bu səbəbdən, insan təbiətdə yaşayır və onun qanunlarına tabe olur. Əgər belədirsə, onda elementlər orqanlar və insanın daxili ilə düz gəlməlidir:

Dim Makın dörd qanunu vardır: Ana və oğulun qanunu, Beş elementin qanunu, Ər və Arvadın qanunu, Səhər və Axşamın qanunu. Dim Mak sistematikasını üç sütuna ayırmaq mümkündür: Dim-Çinq (əsəb sistemləri və onların funksiyasını bilmək), Dim-Hsuyeh (insanda qan və onun dövr etməsini bilmək) və "Çi" enerjisi

## Xarakteristika
Dim Makın tam tərcüməsi "Zəhərli əllər" kimi səslənir. Qədim çin döyüş sənəti olduğuna görə, bir çox fəndləri gizli saxlanılırdı. Bu döyüş sənətinə yiyələnmək üçün insanda bütün "Ölümcül nöqtələri"ni bilmək lazımdır. Dim Mak təmiz çin döyüş sənətidir. Dim Mak sənətinə görə, hər bir insanın bədənində "Çi enerjisi" vardır. Həmin enerji ilə insan hər şey edə bilər. Məhz bu enerji sayəsində "Ölümün toxunuşu" baş verir. Dim Makın özü də, Kunq Funun bir növüdür. Bu səbəbdən döyüş sənəti həm də insandan məntiq tələb edir. 1997-ci ildə ABŞ-nin "Rəsmi Sağlamlıq üzrə İnstitut"unun bəyanatına görə, "Çi enerjisi" kimi anlayışlar ilə müasir biomedikal informasiyasını eyni səviyyədə tutmaq çox çətindir.

## Ədəbiyyat
* Jin Jing Zhonh: *Dian Xue Shu – Skill of Acting on Acupoints*. Dim mak Authentic Shaolin Heritage, 1934. Neuausgabe in englischer Sprache von Andrew Timofeevich, 2004
* Patrick McCarthy: *The Bible of Karate: Bubishi: The Bubishi*. Tuttle Publishing, ISBN 978-0-8048-2015-8.
* Rick Bauer, A. Flane Walker, Flane Walker: *Ancient Art of Life and Death: The Complete Book of Dim-Mak: The Book of Dim-Mak*. Paladin Press
* Erle Montaigue, Michael Kelly: *Death Touch: The Science Behind the Legend of Dim-Mak*. Partners Publishing Group
* Michael Kelly, "Death Touch: The Science Behind the Legend of Dim Mak", Paladin Press (2001), ISBN 9781581602814.
* George A. Dillman, "Kyusho-Jitsu: The Dillman Method of Pressure Point Fighting", Dillman Karate Intl (1993), ISBN 9780963199614.
* Erle Montaigue, "Dim-Mak: Death Point Striking", Paladin Press (1993), ISBN 9780873647182

## İstinadlar

## Xarici keçidlər
* Kyusho.thepeacefulwarriors.org 
* Kungfulibrary.com Dim Mak
* Definición en Inglés
* Dim mak
* Red Marcial, Artes Marciales en español — Dimmak 
* Karate y Kyusho Jitsu: Desde China a Japón
Linda Co Rizzo

**Linda Co Rizzo** () - İtalyan əsilli ABŞ ifaçısı, prodüseri, bəstəkarı və aktrisasıdır.

## Həyatı
Linda Co Rizzo 1 aprel 1955-ci il tarixində ABŞ-nin Nyu-York ştatında dünyaya gəlmişdir. 18 yaşında Nyu-York şəhərinə fotomodel kimi işləməyə dəvət alır. Bu zaman İspaniyanın Milan və Portuqaliyanın Lissabon şəhərlərində fotomodel kimi fəaliyyət göstərir. Eyni zamanda Linda musiqi karyerasını da davam etdirir. Məşhur İtalyan aktyoru və ifaçısı Adriano Çelentanonun veb-vokalisti olur.

Linda 23 yaşında yenidən Nyu-Yorka geri qayıdır. Bu zaman dietoloqluğu öyrənməyə başlayır. 25 yaşında Bobbi Orlando tərəfindən yaradılan "The Flirts" qrupunda ifaçı kimi çalışır. Bu qrup "Passion" "Danger", "Helpless", "Calling all Boys" kimi mahnıları ilə ABŞ və Avropada populyarlıq qazanmışdır. "The Flirts" qrupunun dağılmasından sonra Linda 1985-ci ildə Almaniyaya gəlir. Burada öz şəxsi qrupu olan "Linda Jo Rizzo" qrupunu yaradır. Həmçinin, Linda Co Rizzo "Key Band" adlı ispan qrupunun yaradıcısıdır.

## Diskoqrafiya
### Albomlar
* 1989: Passion 
* 1999: Best Of Linda Jo Rizzo 
* 2012: Day Of The Light 
* 2013: P.A.S.S.I.O.N.

### Sinqllar
* 1985: "Fly Me High / "Welcome To Cairo"
* 1986: "You're My First You're My Last" / "I've Got The Night"
* 1986: "Heartflash (Tonight)" / "Just One Word"
* 1987: "Perfect Love" / "No Lies"
* 1988: "Passion" / "Hey Joe"
* 1989: "Keep Trying" / "Listen To The D.J."
* 1991: "Quando Quando"
* 1993: "Passion" / "Just The Way You Like It"
* 1994: "Meet The Flinstones" Stone-Age feat. Linda Jo
* 2012: "Heartflash, Passion & You're My First, You're My Last 2012"
* 2013: "Day Of The Light"
* 2013: "Out Of The Shadows" TQ & Linda Jo rizzo

## Xarici keçidlər
* PiazzaLinda.de
* Almanca rəsmi saytı    
* Linda Jo Rizzo Discopedia.narod.ru saytında  
* The Flirts qrupu Allmusic.com saytında  
* Interview with Linda Jo Rizzo
Musa Musayev (siyasətçi)

**Musa Həzi oğlu Musayev** () — Milli Məclisin deputatı (2000–2005), Naftalan Şəhər İcra Hakimiyyətinin başçısı (2006–2010).

## Həyatı
Musa Musayev 1959-cu il dekabrın 4-də Zəngəzur mahalının Mehri rayonunun Nüvədi kəndində ziyalı ailəsində anadan olmuşdur.

S. M. Kirov adına Azərbaycan Dövlət Universitetinin (indiki Bakı Dövlət Universiteti) Fizika fakültəsini bitirmişdir. 1983–1988-ci illərdə Kənd Təsərrüfat Nazirliyinin Elmi-Tədqiqat Yemçilik İnstitutunda elmi işçi, 1988–1994-cü illərdə Elmlər Akademiyasının Nəbatat İnstitutunun Radio-Biologiya bölməsində elmi işçi, 1994–1997-ci illərdə Bakı şəhəri Nəsimi rayonu Özəlləşdirmə İdarəsinin rəisi, 1997–2000-ci illərdə isə Nazirlər Kabineti yanında Dünya bankının Kənd Təsərrüfatının Kreditləşməsi layihəsində rəhbərin müavini vəzifələrində çalışmışdır. 2006-cı ildə Prezident Yaninda Dövlət İdarəçilik Akademiyasını fərqlənmə diplomu ilə bitirmişdir.

1992-ci ilin noyabr ayından Yeni Azərbaycan Partiyasının üzvü, 1992–1994-cü illərde YAP Nəsimi rayon təşkilatının sədri, 1994–1998-ci illərdə YAP Nəsimi rayon təşkilatının sədrin 1-ci müavini vəzifələrində çalışmışdır. 1999-cu ilin dekabr ayında YAP-ın 1-ci qurultayında Yeni Azərbaycan Partiyası Siyasi Şurasının üzvü seçilmişdir.

2000-ci ildə II çağırış Azərbaycan Respublikası Milli Məclisinin deputatı seçilmişdir. 2000–2005-ci illərdə NATO Parlament Assambleyasında Azərbaycan nümayəndə heyətinin üzvü olmuşdur. 2006–2010-cu illərdə Naftalan Şəhər İcra Hakimiyyətinin başçısı vəzifəsində çalışmışdır. 2013-cü ildən YAP-ın nəzdində yaradılmış Partiyalararası Əlaqələr və Dialoq Komissiyasının üzvi kimi fəaliyyət göstərir.

Ailəlidir. İki övladı, 2 nəvəsi var.

Alqış Musayevin əmisi oğludur.

## İstinadlar
Sülh Korpusu

**Sülh Korpusu** — ABŞ hökumətinin qeyri-siyasi, qeyri-dini agentliyidir.

Sülh Korpusu 1961-ci ildə prezident Con F.Kennedi tərəfindən yaradılmışdır. Sülh Korpusunun əsas məqsədi maraq göstərən ölkələrə amerikalı könüllüləri göndərməklə dünyada sülh və dostluğun yayılmasına kömək etməkdən ibarətdir. Sülh Korpusu sülh və dostluq quraraq mədəniyyət mübadilə proqramları ilə ölkələr arasında qarşılıqlı anlaşmanın dərinləşdirilməsinə təkan verir. 1961-ci ildən bu vaxtadək  200.000 Sülh Korpusu könüllüsü  dünyanın 139 ölkəsində xidmət etmişdir. Sülh Korpusu proqramı Azərbaycanda 2003-cü ildən fəaliyyət göstərir. Könüllülər Azərbaycanda İngilis dilinin tədrisi, Gənclərin İnkişafı və İqtisadi İnkişaf sahələri üzrə texniki biliklərə olan ehtiyacların ödənilməsinə köməklik göstərir, Amerika və Azərbaycan xalqları arasında dostluğu daha da möhkəmləndirirlər.

Könüllülərin aylıq xərcləri və onların sağlamlığı ilə bağlı xərclər Sülh Korpusu tərəfindən ödənilir. Könüllünü qəbul edən təşkilat həmin Könüllüyə heç bir maliyyə ayırmır. Onlardan yalnız Könüllünün işinə nəzarət etmək və onun səmərəli işləməsi üçün lazım olan dəstəyi təmin etmək tələb olunur.
Azərbaycanda Sülh Korpusunun ilk proqramı İngilis dilinin tədrisi proqramı olmuşdur. Könüllülər 2003-cü ildən başlayaraq  Azərbaycanın müxtəlif şəhər, rayon və kəndlərində İngilis dili müəllimləri kimi fəaliyyət göstərirlər.

## Xarici keçidlər
*Rəsmi saytı
Şarada (film, 1963)

**"Şarada"** () — rejissor Stenli Donenin filmi.

## Məzmun

Recina Lempert adlı gənc qadın nikahda o qədər də xoşbəxt deyil və boşanmaq istəyir. Qış kurortundan Parisə – YUNESKO-da sinxron tərcüməçi işlədiyi yerə qayıdarkən, ərinin öldürüldüyünü eşidir. Onun meyitini qatardan atmışdılar. Lakin əri bu hadisəyə qədər bütün əmlakını 250 min dollara satmışdı. Amerika səfirliyinin əməkdaşlarından biri olan Bartolomyu onu bu qara işin təhlilinə cəlb edir. Demə, Recinanın ərinin keçmiş iş yoldaşları bu pulları əldə etmək istəyirlər. Recina istirahət zamanı tanış olduğu amerikalı Piter Coşuanın dəstək və köməyilə böyük bir təhlükə altında bu işə girişir. Tezliklə fırıldaqçıların özləri ortaya çıxırlar. Lakin onlar bir-birinin ardınca öldürüldükdə iş bir az da dolaşığa düşür...

## Sitatlar

* "Ah, mən səni sevirəm, Adam, Aleks, Piter, Brayan".

## Mükafatlar və nominasiyalar

### Mükafatlar

#### [[1964]]-cü ilin "Edqar Allan Po" mükafatı:

:Ən yaxşı bədii film – Piter Stoun

#### [[1965]]-ci ilin "[[BAFTA mükafatı|BAFTA]]" mükafatı:

:Ən yaxşı britaniyalı aktrisa – Odri Hepbern

### Nominasiyalar

#### [[1964]]-cü ilin "[[Oskar mükafatı|Oskar]]" mükafatı:

:Ən yaxşı mahnıya görə (musiqisi: Henri Mançini, sözləri: Conni Merser)

#### [[1964]]-cü ilin "[[Qızıl Qlobus mükafatı|Qızıl Qlobus]]" mükafatı:

:Ən yaxşı komediya aktyoru – Keri Qrant
:Ən yaxşı komediya aktrisası – Odri Hepbern

## Filmin heyəti

### Film üzərində işləyənlər

:**Ssenari müəllifləri :** Piter Stoun, Mark Bem
:**Rejissor :** Stenli Donen
:**Operator :** Çarlz Lenq
:**Bəstəkar :** Henri Mançini
:**Prodüser :** Stenli Donen

### Rollarda

:Keri Qrant – Piter Coşua
:Odri Hepbern – Recina Lempert
:Volter Mettou – Hamilton Bortolomyu
:Ceyms Kobörn – Teks Pentollou
:Corc Kennedi – Herman Skobi
:Dominik Mino – Silvi Qode
:Ned Qlass – Leopold Qideon
:Jak Maren – Eduar Qranpyer
:Tomas Çelimski – Jan-Lui Qode

## İstinadlar
 

## Xarici keçidlər

* 
* 
* 
* Criterion Collection essay by Bruce Eder
Efiopiya erməniləri

[thumb|300px|[Əddis-Əbəbə şəhərində yerləşən erməni məktəbinin şagird və müəllim kollektivi Müəllimlər: Mari Bekaryan və Vahanq Bekaryan. (1918)]]
**Efiopiya erməniləri** () — Efiopiyada yaşayan erməni icmasına verilən ümumi ad.

Ermənilərin Efiopiyaya nə zaman gəlmələri dəqiq məlum deyil. Efiopiyaya gəlmiş ilk ermənilərdən biri Sarkis Tərziyandır. O, Osmanlı imperiyasının topçusu kimi 4 il davam etmiş səfərin ardından 1887-ci ildə Efiopiyaya gəlmişdir. Tərziyan İstanbula qayıtmır və Əddis-Əbəbə şəhərində silah ticarəti ilə məşğul olur. Qanunsuz silah satışı və çatdırılması nəticəsində Sarkis Tərziyan böyük gəlir əldə edir. XX əsrin əvvəllərində Əddis-Əbəbə şəhərində ermənilər tərəfindən ilk foto studiya açılır.

1902-ci ildə Bedros Boyacıyan tərəfindən açılan studiya, onun vəfatından sonra oğulları tərəfindən işlədilir. Bu dövrdə yalnız bir erməni yüksək vəzifədə fəaliyyət göstərmişdir. Kirakos Boqhorasyan adlı erməni Efiopiya kralının şəxsi müşaviri vəzifəsində çalışırdı. 1910-cu ildə Efiopiyada cəmi 146 nəfər erməni yaşayırdı. 1915-ci il hadisələrindən sonra Efiopiyada yaşayan ermənilərin sayı 1.000 nəfər çatmışdır. Bu dövrdə Osmanlı imperiyasından Efiopiyaya 40 erməni yetimi gətirilirərək kilsənin nəznində saxlanılır.

1930–1974-cü illərdə Efiopiyada 2.500 nəfər erməni yaşayırdı. Erməni icması üçün kilsə, məktəb və mədəniyyət evi fəaliyyət göstərirdi. 1974-cü ildə Efiopiyaya kralının taxtdan salınması, burada yaşayan entik qrupların vəziyyətini ağırlaşdırdı. 1990-cı ildə Efiopiya ermənilərinin sayı sürətlə azalmağa başladı. Əddis-Əbəbə şəhərində fəaliyyət göstərən və Erməni Qriqoryan Kilsəsinə tabe olan kilsədə, artıq bazar günləri işləyir. Kilsəsinin sonuncu erməni keşişi 1980-cı ildə vəzifəsini bıraxmışdır. 200 nəfərin təhsil aldığı erməni məktəbində hal-hazırda bir nəfər belə erməni müəllim və ya şagirdi yoxdur. Əddis-Əbəbə şəhərində yerləşən erməni kilsəsi və məktəbi yerli əhali tərəfindən idarə olunur. Hal-hazırda Efiopiyada 50 nəfərə yaxın erməni yaşayır. Erməni icmasının böyük bir qismini yaşlı nəsil təşkil edir.
Termodinamik proseslər

**Termodinamik proseslər və ya istilik prosesləri** — termodinamik sistemin makroskopik vəziyyətinin dəyişməsinə deyilir. Termodinamik proseslər Termodinamik sistemdə işçi maddənin vəziyyətinin dəyişmə ardıcıllığıdır, həm tarazlıq halında olur, həm də tarazlıq olmayan vəziyyətdə olur. Bu proseslərdən mühərriklərin hərəkətə gətirilməsində, soyuducu kimi texnikaların yaradılmasında, meteorologiya və s. sahələrdə istifadə edilir.

## İstinadlar

## Xarici keçidlər
* Termodinamik proseslər
Alogiya

Psixologiyada **alogiya** (-, "inkar", və *λόγος*, "nitq"), və ya **nitq kasadlığı** — ünsiyyət zamanı adi nitqin təminatı üçün lazımi və əlavə ehtiyatların olmaması. Xüsusən şizofreniya xəstəliyində özünü büruzə verir və neqativ simptom kimi qiymətləndirilıir. Bu zaman ünsiyyəti təmin emək mümkün olmadığına görə xəstəyə təyin olunmuş psixoterapiya çətinləşmiş olur. Alogiya bəzən afaziyaya sinonim kimi istifadə olunur.

## Həmçinin bax
* Afaziya
Afaziya

**Afaziya** ( — inkar hissəcik; *φάσις* — ifadə, bəyan) — formalaşmış nitqin sistem pozğunluğu.. Əsasən beyin qabığının travma, şiş toxuması, insult, iltihabi proseslər və bir neçə psixi xəstəliklər nəticəsində nitq şöbəsinin zədələnməsindən meydana çıxır.

## İstinadlar
 

## Həmçinin bax
*Alogiya
Apraksiya

**Apraksiya** (  — "fəaliyyətsizlik") — Böyük beyin yarımkürələri və ya döyənək cismin () aparıcı yollarının zədələnməsindən irəli çıxan məqsədyönlü hərəki fəaliyyət pozğunluğu. Apraksiyanın kinetik, kinestetik və konstruktiv formaları var. Kinetik Apraksiya zamanı müəyyən iş görmək üçün tələb olunan hərəkətlərdə ardıcıllıq pozulur. Xəstə ətrafdakı cismlərdən necə istifadə edəcəyini unudur. Kinestetik Apraksiya zamanı xəstə ayrı-ayrı hərəkətləri ya heç edə bilmir, ya da təhrif olunmuş şəkildə edir. Konstruktiv Apraksiyada xəstə asimmetrik elementli həndəsi fiqurları təsvir edə bilmir. Apraksiya beyin şişi, beyin qan-damar xəstəlikləri, ensefalit və s.-dən irəli gəlir. Müalicəsi : Apraksiyanı törədən səbəbləri aradan qaldırmaq. Proqnoz : baş beynin zədələnmə dərəcəsindən asılıdır.

## İstinadlar
Aqnoziya

**Aqnoziya** ( - inkar hissəciyi; *γνῶσις* - bilik) — huşun və hissiyyatın saxlanılması ilə qavramanın müxtəlif növlərinin pozulması.

## İstinadlar
Aram Şah

**Aram şah və ya Erem şah**  () — Dehli Sultanlığının ikinci sultanı idi. O, 1210-cu ildə Sultan Qütbəddin Aybəkin gözlənilmədən ölümündən sonra Müəzzilər dövlətinin ikinci hökmdarı kimi Lahorda taxta çıxdı. Lakin o, tezliklə Eltutmuş tərəfindən məğlub edilərək 1211-ci ildə taxtdan endirildi.
## Həyatı
Aram şah haqqında çox şey məlum olmayan bir şəxsdir. Onun atasının kim olduğu və Qütbəddin Aybəklə münasibəti bəlli deyil. Minhac-i Siracın “Təbəqat-i Nasiri”nin bəzi əlyazmalarında onun adından sonra “bin Aybək” (“Aybəkin oğlu”) ifadəsi gəlir. Bu, bəzi tarixçilərin onu Qütbəddin Aybəkin oğlu kimi qəbul etmələrinə səbəb olmuşdur.Aram şahın hakimiyyəti cəmi 8 ay davam etdi. O, bu qısa müddət ərzində heç bir ciddi uğur qazana bilmədi. 1211-ci ildə Eltutmuşla döyüşdə məğlub olub öldürüldü. Eltutmuş Dehli Sultanlığının üçüncü sultanı kimi taxta çıxdı.

Aram şahın Dehli Sultanlığının tarixində mühüm yeri yoxdur. Qısa səltənət sürdüyü və heç bir mühüm uğur qazana bilmədiyi üçün o, digər sultanlar qədər tanınmır.

## Həmçinin bax
* Müəzzilər dövləti

## İstinadlar

## Xarici keçidlər
Repo

**Repo müqaviləsi** () — qiymətli kağızların satışı zamanı bağlanır. Bu müqaviləyə əsasən qiymətli kağızları satan tərəf onları əvvəlcədən müəyyən edilmiş qiymətə geri almağı öhdəsinə götürür. Bu cür müqavilələr hələ orta əsrlərdən — italyan bankirlərinin veksellərlə əməliyyatlar keçirdiyi vaxtlardan mövcuddur

**Repo zəmanəti** verən avtomobil dileri öhdəsinə götürür ki, satdığı avtomobili bir il ərzində ilkin dəyərindən əvvəlcədən müəyyən edilmiş məbləği çıxaraq geri alacaq. Çıxılan məbləğ faizlə ifadə olunur. Hər növbəti il avtomobilin geri alınma dəyəri eyni miqdarda azalır.
Məsələn, diler −10 Repo zəmanəti verirsə, bu o deməkdir ki, o, 1 il ərzində satdığı avtomobili əvvəlki dəyərindən 10% çıxaraq geri satın almağı öhdəsinə götürür. Və hər növbəti il onun qiyməti daha 10% aşağı düşür. Beləliklə, diler avtomobil alıcısının avtomobilə sahib olma zamanı itirəcək maksimal məbləğə zəmanət verir.

Repo zəmanəti adətən müəyyən müddət (3–5 il) ərzində qüvvədə qalır.

Repo zəmanətinin **Trade-indən əsas fərqi** ondadır ki, Repo zəmanəti verən diler avtomobilin satın-alma qiymətini öncə göstərir, dəyəri nağd pulla qaytarır və növbəti avtomobilin alışı üçün heç bir məhdudiyyət qoymur. Bu zəmanətin qüvvədə olması üçün avtodiler avtomobil sahibinin texniki xidmətinin rəsmi servislərdə keçirilməsinə, onun texniki vəziyyətinə, maşının qət etdiyi məsafəyə və s. məhdudiyyətlər qoya bilər.

Repo zəmanəti əsasən əhalidə xüsusi maraq doğuran modellərə tətbiq olunur. Müqavilədə Repo barədə bəndin olması dilerin satılan modeldən əminliyini nümayiş etdirir.

Diler avtomobili alarkən aşağıdakı amillər yoxlanılır:
Yol Polisinin verdiyi cəzalar, Ödənişlərin gecikdirilməsi, Üçüncü şəxslər tərəfindən iddiaların olmaması, Avtomobilin həbs cəzasının olmaması.

Avtomobil lizinq şirkətinin balansında və ya bankda girovdadırsa, ödənişlərin gecikdirilməsi nəticəsində yaranan faizlər də nəzərə alınır, mövcud borcun 100%-lik məbləği hesablanır və ümumi Repo dəyərindən çıxılaraq banka və ya lizinq şirkətinə ödənilir. Qalan məbləğ isə keçmiş avtomobil sahibinə ödənilir

## Xarici keçidlər
* repurchase agreement
Toygün bəy Qacar

**Toygün bəy Qacar** (?-?) — Qacar elinin nümayəndəsi, Qızılbaş əmiri, Şəki hakimi (1551-1555).

## Həyatı
1551-ci ildə I Şah Təhmasib Şəkinin müstəqilliyinə son qoymaq qərarına gəldi. Qacar elinin qatıldığı Qızılbaş ordusu Şəkini tutub, Səfəvilər dövlətinə birləşdirdi. Toygün bəy Qacar Şəkinin hakimi təyin edildi.

Toygün bəy Qacar Qızılbaşlar ordusunun sərkərdələrindən biri kimi bəzi yürüşlərdə iştirak etmişdi. 1551-ci ildə I Şah Təhmasibin əmri ilə Qızılbaş ordusu asi gürcülərə qarşı yürüş edir. Qızılbaş ordusunun başçılarından biri Şahverdi sultan Ziyadoğlu-Qacar Qarabağ ordusunun başında mərkəzi hökumətə qarşı çıxmış Gürcüstan valilərini cəzalandırmışdı.

1552-ci ildə Osmanlı ordusu yenidən Qızılbaşlar məmləkətinə soxuldu. I Şah Təhmasib düşmən ordusuna qarşı bir neçə istiqamətdə qoşun tərtib etdi. Dəvil istiqamətində Bayram bəy Qacar, Toygün bəy Qacar, başqa istiqamətində isə Şahverdi sultan öz qoşunları ilə vuruşurdu.

## Mənbə
* 

## Həmçinin bax
İşıqlı əyləncə (rəsm əsəri)

**İşıqlı əyləncə** () — Salvador Dali tərəfindən 1929-cu ildə neftli fusion və yağlı kollajla 23.8 x 34.7 sm ölçülü panel üzərində çəkilmiş bir rəsm əsəri.

## İstinadlar
Deliriya

**Deliriya** ( — ağılsızlıq;  — sayıqlama) — Tibbdə huşun müvəqqəti olaraq zəifləməsi, düşüncə qabiliyyəti, problem həll etmə, diqqətin yönəldilməsi, beyininin koordinasiya bacarıqlarının zəifləməsi ilə xarakterizə olunan psixi pozğunluq halı. Əsasən hallüsinasiya və illüziyalarla (qarabasmalarla) müşayiət olunur. Deliriya tibbdə bir xəstəlik hesab olunmur, sadəcə kliniki sindrom olaraq qəbul edilir.

## Əsas xüsusiyyətləri
Deliriyanın əsas xüsusiyyətləri aşağıdakılardır: 
* Şüurun pozulması
* Düşüncələrin dəyişməsi
* Hiperaktiv və ya az aktiv davranışlar
* Narahat yuxu
* Bioloji beyin saatının pozulması (gündüz və ya gecənin olduğunu dərk edə bilməmək)

### Yuxu pozğunluqları və psixoloji pozğunluqlar
Beyində yuxu və oyanıqlığı sabitləyən bölümlərin zədə alması nəticəsində, deliriyadan əziyyət çəkən insanların əksəriyyətində yuxu problemləri yaşanır. Bəzən deliriyadan əziyyət çəkən insanları normal yuxu problemi yaşayan insanlardan fərqləndirmək çətin olur. Ancaq deliriyadan əziyyət çəkən insanlarda yuxu döngüsünün tamamilə alt üst olması (yuxu ritminin pozulması ilə anlaşılmayan saatlarda oyanma, narahatlıq) müşahidə edilir. 

Deliriya zamanı halüsinasiyalar, anlamsız şübhələnmə, narahatlıq, qorxu kimi hissi simptomlar müşahidə olunur. Psixoloji problemlər, deliriyadan əziyyət çəkən insanların 50%-dən artığında görülür.

Deliriyadan əziyyət çəkən insanların düşüncələrində əsasən, çaşqınlıq, ətraf mühiti yanlış anlama, mənasız düşüncələr olur.

## Səbəbləri
Müxtəlif səbəbləri olduğu bilinir və hər hansısa bir biyoloji, sosioloji, psixoloji faktorlar tərəfindən təkanlandırıla bilər. Əsasən, psixologiyasi zəif insanlarda daha çox görülür və psixoloji faktorlara meyilli səbəbləri olur. 

### Zəmin yaradan faktorlar
* Yaşlılıq
* Beyin pozğunluğu, (dementiya)
* Fiziki yan faktorlar (Ürək çatışmazlığı, xərçəng xəstəliyi, ürək-damar xəstəlikləri)
* Hissi pozğunluqlar
* Dehidrasiya (bədəndə su çatışmazlığı) 
* Narkotik istifadəsi (narkotik asılılıq)
* Alkoqol istifadəsi (alkoqolik asılılıq)
* Travmatik baş zədələnməsi
* Güclü ağrı
* Müxtəlif orqan infeksiyaları
* Qanda şəkər miqdarının aşağı düşməsi
* Bədəndə oksigen çatışmazlığı
* Digər travmatik faktorlar
İspaniya inkvizisiya məhkəməsi

**İspaniya inkvizisiya məhkəməsi** () - İspaniyada yaradılmış inkvizisiya məhkəməsi.

İspaniya inkvizisiya məhkəməsi Araqon kralı II Ferdinand və Kastiliya kraliçası I İzabel tərəfindən 1478-ci ildə yaradılmış inkvizisiya məhkəməsidir. II İzabel tərəfindən 1834-cü ildə ləğv edilənə qədər fəaliyyət göstərmişdir. İspaniya inkvizisiya məhkəməsinin hədəfi İspaniyada yaşayan müsəlmanları və yəhudiləri ölkədən qovmaq və  İspaniyada qatı bir katolik dövləti yaratmaq idi. Allahı və İsanı inkar edənlər məhkəmənin qərarı ilə yandırılaraq öldürülürdü. İspaniya inkvizisiya məhkəməsinin göstərdiyi fəaliyyət nəticəsində 200 minə yaxın katolik olmayan şəxslər İspaniyanı tərk etməyə məcbur olmuşdular.
Fra Mauro xəritəsi

**Fra Mauro xəritəsi** () — Venesiyalı rahib Fra Mauro tərəfindən hazırlanmış xəritə. Parça üzərində çəkilmiş xəritə iki metr uzunluğundadır. Xəritə ağac cərcivə ilə əhatə olunmuşdur. Xəritənin bir nüsxəsi rahib Mauro və köməkçisi Andrea Bianko tərəfindən Portuqaliya krallığının kralı V Alfonsa göndərilmişdir. Hazırlanan xəritə 24 aprel 1459-cu ildə Portuqaliyaya göndərilmişdir. Uzun müddət xəritənin harada olması barədə məlumat olmasa da, bir neçə əsr əvvəl xəritə Venesiya yaxınlarında yerləşən Murano adasında ki, San Mikel monastrında tapılmışdır. Hal-hazırda xəritə Venesiya şəhərində yerləşən Korer muzeyində sərgilənir.

**Yaponiya**

Fra Mauro xəritəsi böyük ehtimal ki,De Virqa xəritəsindən sonra Yaponiyanın göstərildiyi ilk avropalı xəritəsidir.Adaya cimpaqu deyilir.
Rahib

thumbnail

**Rahib** — dini mərasimləri icra edən din xadimi.

Ərəbcə rahib kəlməsi ruhban, rahbə, keşiş, kökündən gəlir. Rahbə "qorxub çəkinmə", keşiş "dərin dini qorxu ilə özünü  dinə vermə" mənasındadır; rahib də Allahdan  qorxan və fasilə ilə ibadət edən şəxsə deyilir.

## İslama görə rahib

Quranda ruhbanlığın Allah tərəfindən fərz olmadığını,xristianların bunu uydurduğu bildirilmişdir. Təfsirlərdə deyilir ki, ruhbanlıq bir qrup xristianın dində ortaya çıxan fitnədən uzaqlaşıb dağlara çəkilərək ibadət etmə, mağaralarda və tək yerlərdə yaşama,qadınlardan uzaq durmaq kimi məşəqqətli bir həyat tərzinə qatlanmaqdır. Həmçinin qeyd olunur ki,ruhban ümumilikdə "Allahdan qorxanlar, özlərini ibadətə vermiş kimsələr", "İsanın davətinə itaət etmə və ona tabe olub şəriəti üzrə olanlar"və özəldə Xristian din adamları hesab olunur.

Ümumilikdə ruhban sinifi sadəcə xristianlığa məxsus deyil, hər dinin öz tərzində ruhbanı ola bilər. Çünki Allahın əmri üzrə Ondan qorxan hər hansı şəxsə rahib deyilə bilər. İnsanların çoxu Allahdan qorxub inandıqları "din adamı" olaraq qəbul etdikləri bu adamlara din adına bir çox səlahiyyətlər verər və beləcə yoldan çıxarlar.  Bu insanlar haqqında Allah buyurmuşdur: 
*"Onlar öz alimlərini və ruhanilərini özləri ilə Allah arasına qoyub Rəbb tutublar. Məryəm oğlu Məsih də belədir. Lakin onlara verilən əmr budur ki, yalnız bir Tanrıya qul olsunlar. Ondan başqa İlah yoxdur. Allah onların şərik qoşduqlarından uzaqdır".*

## Xristianlıqda

Xristianlıqda  uyğulanma yoluna görə iki ayrı ruhban sinifi mövcuddur. Monastırlarda fasilə ilə yaşayan və keşiş deyə adlandırılan ruhbandan ayrı olaraq kilsələrdə vəzifə edən rahiblər və ya papazlar xristian cəmiyyəti adına hərəkət edən din vəzifəlisi ibadəti yönətmə, dini mövzular haqqında insanlara məlumat vermə və müqəddəs mətni şərh etmə haqqına sahibdir. Xristian rahibləri, bütün pis işlərin başı olan dünya hirsinə qapılmadan axirətə meyil ettiklərindən həsəd, düşmənlik və insanlara əziyət fikri onlardan silinmiş, özlərində Haqqa yönəlmə və bağlanma iradəsi yaranmışdır. Xristianlıqda olduğu kimi seçilmə yolu ilə əldə edilən rahiblikdə isə bikarlıq əsas olsa da,bəzi yerlərdə bu şərt deyil. Bir çox adətə görə, rahiblik müasir dövrə qədər kişilərə aid uyğulama olmuş, qadınlar ancaq məbədlə bağlı köməkçi rollar üstələnmişlər.

"Din adamı" mənasında rahib bəzi dinlərdə seçmə yolu ilə bilinmişdir Belə dinlərdə (yəhudilik, Zərdüştilik, brahmanizm) onların evlənməsi vacib olmuş, və bu sinif "kohen", "dastur", "khoury" kimi bəlli adlarla adlandırılmışdır. Xristianlıqda olduğu kimi seçmə yolu ilə seçilən rahiblikdə isə subaylıq əsasdır ancaq mütləq deyil. Yəhudi adətində Qüds məbədinə bağlı olaraq fəaliyyət göstərən kahinlər, qurban ritualından başqa hüququ mövzularda öyrətmək, hakimlik və idarəçilik vəzifələrini də yerinə yetirirlər.

## İstinadlar
Xanəgah (Bərdə)

**Xanəgah** — Azərbaycan Respublikasının Bərdə rayonunun inzibati ərazi vahidində kənd.

## Tarixi
Qarabağ düzündədir. Xanəgah oronimi ziyarətgah, pir və müqəddəs qəbirlərin ətrafında qurulmuş tikililər və ya zəvvarlara məxsus tikili qurumlarına verilən ümumi ad Xanəgahla bağlıdır. Xanəgahlar ümumiyyətlə "dərvişlərin məskəni" mənasında olub, müqəddəs yerlərin üstündə tikilirdi. Culfadakı şeyx Xorasan (Fəzlullah Nəimi), Lerikdəki Xoca Seyid türbələri belə xanəgahlardandır. Oykonim fars mənşəli, xanə və gah komponentlərinin birləşməsidir. Xanəgah "ziyarətgah", "pir yeri" mənasındadır.

## İstinadlar
Perneb türbəsi

**Perneb türbəsi** — Qədim Misirin V Sülalə dövrünə aid tikili olub, fironlar Cedkara İsesi və Unas tərəfindən təxminən e.ə. 2381–2321 ci illərdə tikdirildiyi güman edilir. Türbə ilk dəfə 1907 ci ildə Sakkarada pilləli Coser ehramından şimalda, Qahirədən 30 km cənubda aşkar edilmiş, 1913 cü ildə Misir hökumətindən Metropoliten muzeyi tərəfindən satın alınmışdır.

Perneb firon ailəsinə məxsus saray əyyanı olmuş, adının mənası "hökmdarım mənə yetişdi" deməkdir. Onun qəbiri vəzir Şepsesrenin qəbiri ilə bitişik olduğundan güman edilir ki, vəzir onun oğludur. Perneb türbəsi bir neçə yeraltı kameradan və kirəcdaşdan olan mastabadan ibarətdir. Mastaba isə özlüyündə qurbangah kapellasına və davamı zirzəmiyə keçən ikinci dərəcəli kameraya bölünür. Əsas ibadətgahda üzəri rəngli reliyeflərlə bəzədilmiş yalançı qapı vardır. Burada Perneb üstündə ərzaq və digər mallar olan masa arxasında oturmuş vəziyyətdə təsvir edilmişdir.
Dendur məbədi

**Dendur məbədi** — koptik əlyazmada göstərildiyi kimi VI əsrdə (544, 559, və ya 574 cü illərə təsadüf edir) Nubiya hökmdarı Eyparnomun göstərişi ilə  məbəd kilsəyə çevrilmişdir.
Dendur məbədi Misir iqtidarının ABŞ hökumətinə hədiyyəsi kimi təqdim olunur. ABŞ prezidenti isə onu Lindon B. Conson 1965 ci ildə Metropoliten muzeyinə hədiyyə etmişdir. Pavilyonda məbədin ətrafındakı su sahəsi Nil çayını simvolizə edir.

## İstinadlar

## Xarici keçidlər
* Metropolitan Museum of Art (New York City): Ägypten
Abdullah ibn Abbas

**Abdullah ibn Abbas ibn Əbdülmüttəlib** (; ) — Məhəmməd peyğəmbərin tanınmış səhabəsi, İslam alimi və fəqihi. Məhəmməd peyğəmbərin əmisi Abbasın oğlu idi.

Peyğəmbərin Mədinəyə hicrət etməsinə üç il qalmış Məkkədə doğulmuşdur. Məhəmməd peyğəmbərin yanında böyümüş, gənc yaşlarında ondan İslam dinin əsaslarını öyrənmişdir. Hicrətin səkkizinci ilinə qədər, Abdullah ibn Abbas öz ailəsi ilə Məkkədə yaşamışdır. Ancaq, şəhərin müsəlmanların əlinə keçməsindən az öncə, onlar da Mədinəyə hicrət etmişdirlər. O, Hüneyn və Taif döyüşlərində, eləcə də, Məkkənin alınmasında iştirak etmişdir. Abdullah ibn Abbas Raşidi xəlifələr dövründə xəlifələrə yaxın olmuş, müsəlmanların Şimali Afrika və Təbəristana yürüşlərində iştirak etmişdir.

Xəlifə Osmanın vəfatından sonra Abdullah ibn Abbas Əli ibn Əbu Talibi xəlifə kimi tanıyıb, ona dövlət işlərində yaxından köməklik göstərmişdir. Əli onu idarəçilik qabiliyyəti səbəbi ilə Bəsrə şəhərinin başçısı təyin etmişdir. Bu vəzifədə olarkən o, xaricilərin üsyanını yatıra bilsə də, sonra dövlət işlərindən uzaqlaşmış, həyatının sonuna kimi Məkkədə yaşayaraq, elmlə məşğul olmuşdur. Xəlifə Müaviyə öldükdən sonra Abdullah ibn Abbas, Hüseyn ibn Əlini xəlifə Yezidə qarşı çıxmış kufəlilərin çağırışına uymamağa dəvət etmiş, onun oraya getməsinin məqsədəuyğun olmadığını qeyd etmişdir. Buna baxmayaraq, Hüseyn Kufəyə yollanmış və orada şəhid olmuşdur.

Abdullah ibn Abbas fiqh elminin ən mahir bilicisi idi. Hər hansı hökmü verdikdə o, ilk olaraq Qurana müraciət edirdi. Orada problemin həllini tapmayanda isə o zaman Məhəmməd peyğəmbərin həyat yoluna, daha sonra onun səhabələrinin həyat nümunələrinə istinad edərək problemləri həll edirdi. Bundan başqa, Abdullah ibn Abbas Quran təfsirçisi kimi də tanınırdı.

Abdullah ibn Abbasın elmini, mədəniyyətini və bacarığını müsəlmanların düşmənləri də dəyərləndirmişlər. O, elçi kimi müsəlman ordusunun rəhbərliyi adından Bizansın Şimali Afrika bölgələrinin başçısı Georgiusun yanına göndərilmiş, orada elmi mübahisələrdə iştirak etmişdir. Onu dinləmiş Georgius, Abdullah ibn Abbası ən bilikli ərəb adlandırmışdır. Abdullah ibn Abbas 687-ci ildə 70 yaşında ikən Taifdə vəfat etmişdir.

## İstinadlar

## Ədəbiyyat

* 

## Xarici keçidlər
Lyao sülaləsi

**Lyao sülaləsi** (Çincə: 遼 pinyin: liáo, 916 - 1125), bugünkü Monqolustan və Çinin şimal hissəsində hakimiyətini quran Qarakitayların (Kidan 契丹 qìdān) xanədanı.

## Tarixi
Lyao çayının ətrafında iqamet edən Kıtaylardan Yelu Abaoji (耶律阿保機 Yēlǜ Ābǎojī), 907-ci ildə Kıtay xaqanı olmuş və 916-cı ildə özünü "Tanrı imperatoru" (天皇帝 tiān huáng dì) elan etmiş və Böyük Kitan (大契丹 dà qìdān) qurmuşdu.

947-ci ildə ikinci imperatoru Taizong (太宗 Tàizōng, əsli adı: Yelü Deguang 耶律德光 Yēlǜ Déguāng) ölkənin adını "Lyao" olaraq dəyişdirdi. Ölkənin adı 983-cü ildə təkrar "Kidan", 1066-cı ildə yenə "Lyao" olmuşdu.

## İstinadlar
Bir Çin kabus hekayəsi

**Çin Kabus hekayəsi** () — 1987-ci ildə çəkilən filmdir. Film 3 mükafata və 6 Nominasiyaya layiq görülmüşdür.

## İstinadlar

## Xarici keçidlər
*
*lovehkfilm entry
*Film review at The Illuminated Lantern
Ölüm gəmisi (film, 1980)

** Ölüm gəmisi ** () — Elvin Rakoff tərəfindən 1980-cı ildə çəkilən filmdir. Filmin premyerası ABŞ, Kanada, Avstraliya, Fransa və Yaponiya ölkələrinin teatr səhnələrində 1980-cı ildə, Türkiyədə isə 1982-ci ildə verilmişdir. Filmin büdcəsi qiymətləndirməylə $4,500,000 Kanada dollarıdır. Bu isə təxminən $4.121.550 ABŞ dollarına bərabərdir.

## Məzmun
İkinci dünya müharibəsinin sonu. Səyahət gəmisi başqa gəmi ilə toqquşduqdan sonra suya qərq olur. Dənizçi olan Trevor Marşall, ailəsi və Kapitan Aşland gəmidən xilas olub, hərəkət halındakı başqa gəmiyə sığınırlar. Həmin gəmidə birdənədə olsun adam tapmırlar. Gəmidəki bütün mexanizmlər öz-özünə işləyir. Lakin Bu gəmiyə sığınanlar qısa müddətdə təhlükənin sona çatmadığını başa düşürlər. Bu gəmi daha əvvəl Üçüncü Reyxin Dəniz Qüvvələri olan Kriqsmarinə xidmət etmiş işgəncə gəmisi və toplama düşərgəsidir. Gəminin içində qarabasmalar var və gəmi qurban axtararkən səyahət gəmisinə qəsdlə toqquşmuşdur...

## Rollarda

## İstinadlar

## Xarici keçidlər
*
*Ölüm gəmisi All Movie Guide saytında
*Ölüm gəmisi Allcinema.net saytında Yaponca
*Ölüm gəmisi Kinejun.jp Yapon saytında
Kabus ata

** Kabus ata ** () — Sidni Puatye tərəfindən 1990-cı ildə çəkilən filmdir.

## Məzmun
Elliotun Denni, Amanda və Dayen adında övladları vardır. Övladlarının istədikləri arzulara vaxt ayırmayan Elliot cümə axşamı gününü gözləyir. Elliot həmin gündə taksilərdən birinə rast gəlir. Bu taksiçi avtomobilin sürətini artıraraq körpüdən aşır. Elliot koma vəziyyətinə düşür. Elliot keçmiş səhvlərini düzəltmək kabus halına dönür. Lakin onun çox az vaxtı vardır...

## Xarici keçidlər
*